Föstudaginn 20. desember verða LITLU JÓLIN haldin hátíðleg í skólanum . Á litlu jólunum reynum við að hafa notalega jólastemningu og það er skemmtilegt ef börnin geta komið í betri fötunum . Skemmtunin hefst með stofujólum kl. 10:00 þar sem hver nemandi mætir til umsjónarkennara í heimastofu . Börnin mega koma með kerti að heiman og stöðugan kertastjaka . Stofujólin hefjast með því að kveikt er á kertum og kennari les jólasögu á meðan börnin borða saman . Nemendur mega koma með gos / djús og kökur eða sælgæti . Þennan dag koma börnin með jólapakka ( innihaldið má ekki kosta meira en 1000 kr ) . Gætið þess að gjöfin geti verið fyrir stelpu eða strák . Kl. 11:00 er farið inn á sal þar sem gengið er í kringum jólatréð og sungin jólalög . Litlu jólunum lýkur kl. 11:30 og þar með hefst jólafrí í skóla og frístund . Athugið að enginn hádegismatur verður þennan dag . Foreldrar og systkini eru velkomin á jólaballið ef þau hafa tök á , yngri systkini verða að koma í fylgd fullorðinna .